**JAVNI POZIV ZA RAČUNALNIŠKO OPREMO**

Javni štipendijski, razvojni, invalidski in preživninski sklad Republike Slovenije je v juliju 2024 na svoji spletni strani objavil nov [Javni poziv za dodelitev računalniške opreme v izposojo v letu 2024](https://www.srips-rs.si/vsi-razpisi/razpis/javni-poziv-za-dodelitev-racunalniske-opreme-v-izposojo-v-letu-2024-2-javni-poziv). Na voljo so še prenosni računalniki v izposojo, ki so namenjeni najbolj **ranljivim skupinam** prebivalstva.

Več o pogojih in načinu prijave si lahko preberete na spletni strani [Občine Kozje.](https://www.kozje.si/objava/960305?fbclid=IwZXh0bgNhZW0CMTEAAR29DkCBi_sSWhJlz1wA1Ow1UeAs9QhDNO8jLbUYL5FYbKS5RyGK0k4ob1U_aem_hj4hOs5uZyAjBquJBfrgyw)

# AVNI POZIV ZA IZPOSOJO RAČUNALNIŠKE OPREME V LETU 2024

Javni štipendijski, razvojni, invalidski in preživninski sklad Republike Slovenije je v juliju 2024 na svoji spletni strani objavil nov [Javni poziv za dodelitev računalniške opreme v izposojo v letu 2024](https://www.srips-rs.si/vsi-razpisi/razpis/javni-poziv-za-dodelitev-racunalniske-opreme-v-izposojo-v-letu-2024-2-javni-poziv). Na voljo so še prenosni računalniki v izposojo, ki so namenjeni najbolj **ranljivim skupinam** prebivalstva.

**Nekaj ključnih informacij o javnem pozivu:**

**Kdo so upravičenci do izposoje računalniške opreme?**

Na 2. javni poziv se lahko prijavijo vlagatelji, ki na dan objave javnega poziva izpolnjujejo**oba spodnja pogoja:**

1. je upravičen do otroškega dodatka, uvrščen v **PRVI ali DRUGI dohodkovni razred** oziroma je rejnik z denarnim prejemkom v višini otroškega dodatka, kot je določen za najnižji dohodkovni razred za prvega otrok (podatek o dohodkovnem razredu lahko upravičenci preverijo na odločbi CSD-ja ali preko aplikacije [Vpogled v pravice iz javnih sredstev](https://emddsz.gov.si/iscsd2_vppjs/));
2. imajo vsaj **enega otroka**, ki je vključen v **osnovnošolsko** izobraževanje.

Vlagatelji, ki so oddali vlogo na 1. Javni poziv za dodelitev računalniške opreme v izposojo za leto 2024, in so prejeli negativno odločbo, ali še niso bili obveščeni o izidu postopka obravnave vloge, lahko **ponovno vložijo vlogo** na 2. Javni poziv za dodelitev računalniške opreme.

**Rok za oddajo vloge**

Vlogo je možno oddati do razdelitve razpoložljive računalniške opreme, vendar **najdlje do 23. 8. 2024.**

**Oddaja vloge**

Na vlogi je potrebno izpolniti **vsa obvezna polja**, jo **podpisati** in poslati po pošti ali vložiti osebno na naslov: Javni štipendijski, razvojni, invalidski in preživninski sklad Republike Slovenije, Dunajska cesta 20, 1000 Ljubljana. Na kuverti naj bo pripis: »**Vloga za 2. javni poziv MIRO**«. Vlagateljem svetujejo oddajo vloge s priporočeno pošto. Vloge, poslane po e-pošti, **NE** bodo obravnavane.

**Dobijo vlagatelji računalniško opremo v izposojo ali v trajno last?**

Računalniško opremo dobi vlagatelj, ki izpolnjuje pogoje, v izposojo. Ko bo knjigovodska vrednost računalnikov enaka nič, bo sklad izdal nove odločbe in bodo računalniki prešli vlagateljem v **trajno** last.

**Na družino pripada izposoja 1 računalnika.**

Starš oziroma zakoniti zastopnik lahko odda samo eno vlogo, ne glede na število otrok, vključenih v osnovno šolo.  Prav tako lahko le eden od staršev odda vlogo, ne moreta je oddati oba. Enako velja tudi za rejniške družine, ki ne glede na število rejencev prejme 1 računalnik.

**Več informacij:**

1. Javni poziv in vlogo najdete na spletni strani sklada: <https://www.srips-rs.si/vsi-razpisi/razpis/javni-poziv-za-dodelitev-racunalniske-opreme-v-izposojo-v-letu-2024-2-javni-poziv>.
2. Telefon: 01 43 41 511
3. E-mail: [miro@sklad-kadri.si](mailto:miro@sklad-kadri.si)